CELEX: 62020CN0160
Language: et
Date: 2020-03-24 00:00:00
Title: Kohtuasi C-160/20: Eelotsusetaotlus, mille on esitanud Rechtbank Rotterdam (Madalmaad) 24. märtsil 2020 – Stichting Rookpreventie Jeugd jt versus Staatssecretaris van Volksgezondheid, Welzijn en Sport

6.7.2020   
            
            
               ET
            
            
               Euroopa Liidu Teataja
            
            
               C 222/17
            
         
      Eelotsusetaotlus, mille on esitanud Rechtbank Rotterdam (Madalmaad) 24. märtsil 2020 – Stichting Rookpreventie Jeugd jt versus Staatssecretaris van Volksgezondheid, Welzijn en Sport
      (Kohtuasi C-160/20)
      (2020/C 222/20)
      Kohtumenetluse keel: hollandi
      
         Eelotsusetaotluse esitanud kohus
      
      Rechtbank Rotterdam
      
         Põhikohtuasja pooled
      
      
         Kaebajad: Stichting Rookpreventie Jeugd jt
      
         Vastustaja: Staatssecretaris van Volksgezondheid, Welzijn en Sport
      
         Teine menetluspool: Vereniging Nederlandse Sigaretten- en Kerftakfabrikanten (VSK)
      
         Eelotsuse küsimused
      
      
                  1.
               
               
                  Kas direktiivi 2014/40 (1) artikli 4 lõige 1, mille kohaselt põhineb mõõtmismeetod ISO standarditel, mis ei ole vabalt kättesaadavad, on kooskõlas ELTL artikli 297 lõikega 1 (ja määrusega [EL] nr 216/2013 (2)) ning aluseks oleva läbipaistvuspõhimõttega?
               
            
                  2.
               
               
                  Kas direktiivi 2014/40 artikli 4 lõikes 1 viidatud ISO standardeid 4387, 10315, 8454 ja 8243 tuleb tõlgendada ja kohaldada nii, et direktiivi artikli 4 lõike 1 tõlgendamise ja kohaldamise raames saab teha järelduse, et lisaks sellele, et eralduva tõrva, nikotiini ja süsinikmonooksiidi koguseid on vaja mõõta (ja kontrollida) ettenähtud mõõtmismeetodit kasutades, saab ja/või tuleb asjaomaseid koguseid mõõta (ja kontrollida) ka muul viisil ja muu intensiivsusega?
               
            
                  3.
               
               
                  
                              a)
                           
                           
                              Kas direktiivi 2014/40 artikli 4 lõige 1 on vastuolus direktiivi nõuetega, direktiivi artikli 4 lõikega 2 ning Maailma Terviseorganisatsiooni tubaka tarbimise leviku vähendamise raamkonventsiooni (edaspidi „tubaka tarbimise leviku vähendamise raamkonventsioon“) artikli 5 lõikega 3, kuna tubakatööstus osales direktiivi 2014/40 artikli 4 lõikes 1 viidatud ISO standardite väljatöötamisel?
                           
                        
                              b)
                           
                           
                              Kas direktiivi 2014/40 artikli 4 lõige 1 on vastuolus direktiivi nõuetega, ELTL artikli 114 lõikega 3, tubaka tarbimise leviku vähendamise raamkonventsiooni eesmärgiga ning põhiõiguste harta artiklitega 24 ja 35 põhjusel, et kõnealuses lõikes ette nähtud mõõtmismeetodiga ei mõõdeta filtriga sigarettidest eralduvate ainete koguseid sigarettide ettenähtud viisil kasutamise korral, kuna selle meetodi puhul ei võeta arvesse toimet, mida avaldavad filtris sisalduvad väikesed õhutusavad, mille katab suitsetaja sigareti ettenähtud viisil kasutamise korral huulte ja sõrmedega põhiosas kinni?
                           
                        
            
                  4.
               
               
                  
                              a)
                           
                           
                              Millist alternatiivset mõõtmismeetodit (ja kontrollimeetodit) saab või tuleb kasutada, kui Euroopa Kohus vastab:
                              
                                          —
                                       
                                       
                                          esimesele küsimusele eitavalt?
                                       
                                    
                                          —
                                       
                                       
                                          teisele küsimusele jaatavalt?
                                       
                                    
                                          —
                                       
                                       
                                          kolmanda küsimuse punktile a ja/või punktile b jaatavalt?
                                       
                                    
                        
                              b)
                           
                           
                              Kui Euroopa Kohus ei saa neljanda küsimuse punktile a vastata: Kas juhul, kui ajutiselt ei ole olema ühtegi mõõtmismeetodit, on tegemist direktiivi 2014/40 artikli 24 lõikes 3 kirjeldatud olukorraga?
                           
                        
            
         (1)  Euroopa Parlamendi ja nõukogu 3. aprilli 2014. aasta direktiiv 2014/40/EL tubaka- ja seonduvate toodete tootmist, esitlemist ja müüki käsitlevate liikmesriikide õigus- ja haldusnormide ühtlustamise kohta ning millega tunnistatakse kehtetuks direktiiv 2001/37/EÜ (ELT 2014, L 127, lk 1).
      
         (2)  Nõukogu 7. märtsi 2013. aasta määrus (EL) nr 216/2013 Euroopa Liidu Teataja elektroonilise avaldamise kohta (ELT 2013, L 69, lk 1).